title: Rådets afgørelse (FUSP) 2015/1836 af 12. oktober 2015 om ændring af afgørelse 2013/255/FUSP om restriktive foranstaltninger over for Syrien

text:
               13.10.2015

               DA

               Den Europæiske Unions Tidende

               L 266/75

         RÅDETS AFGØRELSE (FUSP) 2015/1836
   af 12. oktober 2015
   om ændring af afgørelse 2013/255/FUSP om restriktive foranstaltninger over for Syrien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   og ud fra følgende betragtninger:

               (1)

               Rådet vedtog den 9. maj 2011 afgørelse 2011/273/FUSP (1) om restriktive foranstaltninger over for Syrien.

               (2)

               Siden da har Rådet gentagne gange på det kraftigste fordømt det syriske regimes voldelige undertrykkelse af civilbefolkningen i Syrien. Rådet har gentagne gange givet udtryk for alvorlig bekymring over den forværrede situation i Syrien og navnlig de omfattende og systematiske krænkelser af menneskerettighederne og overtrædelser af den humanitære folkeret.

               (3)

               I overensstemmelse med Rådets konklusioner af 23. januar 2012, hvori Rådet bekræftede Unionens vilje til at fortsætte sin politik med at indføre yderligere foranstaltninger mod regimet, så længe undertrykkelsen fortsætter, erklærede Rådet den 14. april 2014, at Unionen vil fortsætte sin politik med restriktive foranstaltninger og målrette den mod regimet, så længe undertrykkelsen fortsætter.

               (4)

               Rådet har gentagne gange med stor bekymring noteret sig det syriske regimes bestræbelser på at omgå Unionens restriktive foranstaltninger for fortsat at finansiere og støtte regimets politik med voldelig undertrykkelse af civilbefolkningen.

               (5)

               Rådet noterer sig, at det syriske regime fortsætter sin undertrykkende politik, og i betragtning af at den alvorlige situation varer ved, finder Rådet det nødvendigt at opretholde de gældende restriktive foranstaltninger og sikre deres effektivitet ved at videreudvikle dem, idet det samtidig fastholder sin målrettede og differentierede tilgang og tager hensyn til den syriske befolknings humanitære forhold. Rådet mener, at visse kategorier af personer og enheder er særligt relevante for effektiviteten af disse restriktive foranstaltninger i lyset af den specifikke kontekst, der gør sig gældende i Syrien.

               (6)

               Rådet har vurderet, at en lukket kreds af fremtrædende erhvervsfolk, der driver virksomhed i Syrien på grund af den tætte kontrol, som det syriske regime udøver over økonomien, kun er i stand til at opretholde deres status ved at indgå i et tæt samarbejde med og få støtte af regimet og ved at udøve indflydelse inden for det. Rådet mener, at det bør træffe restriktive foranstaltninger og indføre indrejserestriktioner og indefrysning af alle pengemidler og økonomiske ressourcer, som tilhører, ejes, besiddes eller kontrolleres af disse fremtrædende erhvervsfolk, der driver virksomhed i Syrien, og som Rådet har udpeget og opført på listen i bilag I, for at forhindre dem i at yde materiel eller økonomisk støtte til regimet og gennem deres indflydelse øge presset på selve regimet med henblik på at få ændret den undertrykkende politik.

               (7)

               Rådet har vurderet, at i betragtning af at magten i Syrien traditionelt set besiddes af de samme familier, er magten i det nuværende syriske regime koncentreret hos indflydelsesrige medlemmer af Assad- og Makhlouffamilierne. Rådet mener, at det bør træffe restriktive foranstaltninger med henblik på at indefryse alle pengemidler og økonomiske ressourcer, der tilhører, ejes, besiddes eller kontrolleres af visse medlemmer af Assad- og Makhlouffamilierne, og indføre indrejserestriktioner for sådanne personer, som Rådet har udpeget og opført på listen i bilag I, både for gennem medlemmer af disse familier at påvirke regimet direkte til at ændre sin undertrykkende politik og for at undgå risikoen for, at familiemedlemmer omgår de restriktive foranstaltninger.

               (8)

               Ministrene i den syriske regering bør anses for at være solidarisk ansvarlige for det syriske regimes undertrykkende politik. Rådet har vurderet, at tidligere ministre fra den syriske regering for så vidt angår det nuværende syriske regime kan forventes fortsat at have indflydelse inden for dette regime. Rådet mener derfor, at det bør træffe restriktive foranstaltninger med henblik på at indefryse alle pengemidler og økonomiske ressourcer, der tilhører, ejes, besiddes eller kontrolleres af både ministrene i den syriske regering og ministre, som gjorde tjeneste efter maj 2011, og indføre indrejserestriktioner for sådanne personer, som Rådet har udpeget og opført på listen i bilag I.

               (9)

               De syriske væbnede styrker er et centralt instrument, som regimet bruger til at gennemføre sine undertrykkende politikker og begå krænkelser af menneskerettighederne og overtræde den humanitære folkeret, og der er en alvorlig risiko for, at deres tjenestegørende officerer vil begå yderligere krænkelser. For så vidt angår de syriske væbnede styrker har Rådet endvidere vurderet, at tidligere højtstående officerer i de væbnede styrker kan forventes fortsat at have indflydelse inden for regimet. Rådet mener derfor, at det bør træffe restriktive foranstaltninger med henblik på at indefryse alle pengemidler og økonomiske ressourcer, der tilhører, ejes, besiddes eller kontrolleres af både højtstående officerer i de syriske væbnede styrker og tidligere højtstående officerer i de syriske væbnede styrker, som gjorde tjeneste efter maj 2011, og indføre indrejserestriktioner for sådanne personer, som Rådet har udpeget og opført på listen i bilag I.

               (10)

               De syriske sikkerheds- og efterretningstjenester er et centralt instrument, som regimet bruger til at gennemføre sine undertrykkende politikker og begå krænkelser af menneskerettighederne og den humanitære folkeret, og der er en alvorlig risiko for, at deres tjenestegørende embedsmænd vil begå yderligere krænkelser. For så vidt angår de syriske sikkerheds- og efterretningstjenester har Rådet endvidere vurderet, at tidligere embedsmænd i disse tjenester kan forventes fortsat at have indflydelse inden for regimet. Rådet mener derfor, at det bør træffe restriktive foranstaltninger med henblik på at indefryse pengemidler og økonomiske ressourcer, der tilhører, ejes, besiddes eller kontrolleres af både medlemmer af de syriske sikkerheds- og efterretningstjenester og tidligere medlemmer af disse tjenester, som gjorde tjeneste efter maj 2011, og indføre indrejserestriktioner for sådanne personer, som Rådet har udpeget og opført på listen i bilag I.

               (11)

               Rådet har vurderet, at militser med tilknytning til regimet støtter det syriske regime i dets undertrykkende politik, begår menneskerettighedskrænkelser og overtræder den humanitære folkeret efter ordre fra og på vegne af det syriske regime, og at der er en alvorlig risiko for, at deres medlemmer vil begå yderligere krænkelser. Rådet mener derfor, at det bør træffe restriktive foranstaltninger med henblik på at indefryse alle pengemidler og økonomiske ressourcer, der tilhører, ejes, besiddes eller kontrolleres af medlemmer af militser med tilknytning til det syriske regime, og indføre indrejserestriktioner for sådanne personer, som Rådet har udpeget og opført på listen i bilag I.

               (12)

               Med henblik på at forebygge krænkelser af menneskerettighederne og overtrædelser af den humanitære folkeret som følge af anvendelse af kemiske våben i Syrien mener Rådet, at det bør træffe restriktive foranstaltninger over for personer, selskaber, enheder, agenturer, organer eller institutioner, der opererer i denne sektor, og som Rådet har udpeget og opført på listen i bilag I.

               (13)

               Sådanne foranstaltninger berører ikke de privilegier og immuniteter, der tilkommer medlemmer af diplomatiske og konsulære missioner, som er akkrediteret i en EU-medlemsstat, i overensstemmelse med folkeretten, herunder Wienerkonventionen om diplomatiske forbindelser fra 1961 og Wienerkonventionen om konsulære forbindelser fra 1963. Desuden berører de restriktive foranstaltninger ikke udførelsen af medlemsstaternes diplomatiske funktioner og konsulære bistand i Syrien.

               (14)

               Personer eller enheder, der falder ind under en af de kategorier, der er omhandlet i betragtning 6-12, bør ikke være underlagt restriktive foranstaltninger, hvis der foreligger tilstrækkelige oplysninger om, at de ikke er eller ikke længere er tilknyttet regimet eller udøver indflydelse på det eller ikke udgør en reel risiko for omgåelse.

               (15)

               Alle afgørelser om opførelse på listen bør træffes efter en konkret og individuel vurdering under hensyntagen til foranstaltningens proportionalitet.

               (16)

               Afgørelse 2013/255/FUSP (2), der erstattede afgørelse 2011/273/FUSP, bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   I afgørelse 2013/255/FUSP foretages følgende ændringer:

               1)

               Følgende betragtninger tilføjes:

                           »(3)

                           Rådet har gentagne gange med stor bekymring noteret sig det syriske regimes bestræbelser på at omgå Unionens restriktive foranstaltninger for fortsat at finansiere og støtte regimets politik med voldelig undertrykkelse af civilbefolkningen.

                           (4)

                           Rådet noterer sig, at det syriske regime fortsætter sin undertrykkende politik, og i betragtning af, at den alvorlige situation varer ved, finder Rådet det nødvendigt at opretholde de gældende restriktive foranstaltninger og sikre deres effektivitet ved at videreudvikle dem, idet det samtidig fastholder sin målrettede og differentierede tilgang og tager hensyn til den syriske befolknings humanitære forhold. Rådet mener, at visse kategorier af personer og enheder er særligt relevante for effektiviteten af disse restriktive foranstaltninger i lyset af den specifikke kontekst, der gør sig gældende i Syrien.

                           (5)

                           Rådet har vurderet, at en lukket kreds af fremtrædende erhvervsfolk, der driver virksomhed i Syrien, på grund af den tætte kontrol, som det syriske regime udøver over økonomien, kun er i stand til at opretholde denne status ved at indgå i et tæt samarbejde med og få støtte af regimet og ved at udøve indflydelse inden for det. Rådet mener, at det bør træffe restriktive foranstaltninger og indføre indrejserestriktioner og indefrysning af alle pengemidler og økonomiske ressourcer, som tilhører, ejes, besiddes eller kontrolleres af disse fremtrædende erhvervsfolk, der driver virksomhed i Syrien, og som Rådet har udpeget og opført på listen i bilag I, for at forhindre dem i at yde materiel eller økonomisk støtte til regimet og gennem deres indflydelse øge presset på selve regimet med henblik på at få ændret den undertrykkende politik.

                           (6)

                           Rådet har vurderet, at i betragtning af, at magten i Syrien traditionelt set besiddes af de samme familier, er magten i det nuværende syriske regime koncentreret hos indflydelsesrige medlemmer af Assad- og Makhlouffamilierne. Rådet mener, at det bør træffe restriktive foranstaltninger med henblik på at indefryse alle pengemidler og økonomiske ressourcer, der tilhører, ejes, besiddes eller kontrolleres af visse medlemmer af Assad- og Makhlouffamilierne, og indføre indrejserestriktioner for sådanne personer, som Rådet har udpeget og opført på listen i bilag I, både for gennem medlemmer af disse familier at påvirke regimet direkte til at ændre sin undertrykkende politik og for at undgå risikoen for, at familiemedlemmer omgår de restriktive foranstaltninger.

                           (7)

                           Ministrene i den syriske regering bør anses for at være solidarisk ansvarlige for det syriske regimes undertrykkende politik. Rådet har vurderet, at tidligere ministre fra den syriske regering for så vidt angår det nuværende syriske regime kan forventes fortsat at have indflydelse inden for dette regime. Rådet mener derfor, at det bør træffe restriktive foranstaltninger med henblik på at indefryse alle pengemidler og økonomiske ressourcer, der tilhører, ejes, besiddes eller kontrolleres af både ministrene i den syriske regering og ministre, som gjorde tjeneste efter maj 2011, og indføre indrejserestriktioner for sådanne personer, som Rådet har udpeget og opført på listen i bilag I.

                           (8)

                           De syriske væbnede styrker er et centralt instrument, som regimet bruger til at gennemføre sine undertrykkende politikker og begå krænkelser af menneskerettighederne og den humanitære folkeret, og der er en alvorlig risiko for, at deres tjenestegørende officerer vil begå yderligere krænkelser. For så vidt angår de syriske væbnede styrker har Rådet endvidere vurderet, at tidligere højtstående officerer i de væbnede styrker kan forventes fortsat at have indflydelse inden for regimet. Rådet mener derfor, at det bør træffe restriktive foranstaltninger med henblik på at indefryse alle pengemidler og økonomiske ressourcer, der tilhører, ejes, besiddes eller kontrolleres af både højtstående officerer i de syriske væbnede styrker og tidligere højtstående officerer i de syriske væbnede styrker, som gjorde tjeneste efter maj 2011, og indføre indrejserestriktioner for sådanne personer, som Rådet har udpeget og opført på listen i bilag I.

                           (9)

                           De syriske sikkerheds- og efterretningstjenester er et centralt instrument, som regimet bruger til at gennemføre sine undertrykkende politikker og begå krænkelser af menneskerettighederne og overtræde den humanitære folkeret, og der er en alvorlig risiko for, at deres tjenestegørende embedsmænd vil begå yderligere krænkelser. For så vidt angår de syriske sikkerheds- og efterretningstjenester har Rådet endvidere vurderet, at tidligere embedsmænd i disse tjenester kan forventes fortsat at have indflydelse inden for regimet. Rådet mener derfor, at det bør træffe restriktive foranstaltninger med henblik på at indefryse pengemidler og økonomiske ressourcer, der tilhører, ejes, besiddes eller kontrolleres af både medlemmer af de syriske sikkerheds- og efterretningstjenester og tidligere medlemmer af disse tjenester, som gjorde tjeneste efter maj 2011, og indføre indrejserestriktioner for sådanne personer, som Rådet har udpeget og opført på listen i bilag I.

                           (10)

                           Rådet har vurderet, at militser med tilknytning til regimet støtter det syriske regime i dets undertrykkende politik, begår menneskerettighedskrænkelser og overtræder den humanitære folkeret efter ordre fra og på vegne af det syriske regime, og at der er en alvorlig risiko for, at deres medlemmer vil begå yderligere krænkelser. Rådet mener derfor, at det bør træffe restriktive foranstaltninger med henblik på at indefryse alle pengemidler og økonomiske ressourcer, der tilhører, ejes, besiddes eller kontrolleres af medlemmer af militser med tilknytning til det syriske regime, og indføre indrejserestriktioner for sådanne personer, som Rådet har udpeget og opført på listen i bilag I.

                           (11)

                           Med henblik på at forebygge krænkelser af menneskerettighederne og overtrædelser af den humanitære folkeret som følge af anvendelse af kemiske våben i Syrien mener Rådet, at det bør træffe restriktive foranstaltninger over for personer, selskaber, enheder, agenturer, organer eller institutioner, der opererer i denne sektor, og som Rådet har udpeget og opført på listen i bilag I.

                           (12)

                           Sådanne foranstaltninger berører ikke de privilegier og immuniteter, der tilkommer medlemmer af diplomatiske og konsulære missioner, som er akkrediteret i en EU-medlemsstat, i overensstemmelse med folkeretten, herunder Wienerkonventionen om diplomatiske forbindelser fra 1961 og Wienerkonventionen om konsulære forbindelser fra 1963. Desuden berører de restriktive foranstaltninger ikke udførelsen af medlemsstaternes diplomatiske funktioner og konsulære bistand i Syrien.

                           (13)

                           Personer eller enheder, der falder ind under en af de kategorier, der er omhandlet i betragtning 5-11, bør ikke være underlagt restriktive foranstaltninger, hvis der foreligger tilstrækkelige oplysninger om, at de ikke er eller ikke længere er tilknyttet regimet eller udøver indflydelse på det eller ikke udgør en reel risiko for omgåelse.

                           (14)

                           Alle afgørelser om opførelse på listen bør træffes efter en konkret og individuel vurdering under hensyntagen til foranstaltningens proportionalitet.«

               2)

               Betragtning 3 omnummereres til betragtning 15.

               3)

               Artikel 27 affattes således:
               »Artikel 27
               1.   Medlemsstaterne træffer de nødvendige foranstaltninger for at hindre indrejse i eller transit gennem deres område for de personer, der er ansvarlige for den voldelige undertrykkelse af civilbefolkningen i Syrien, for personer, der drager fordel af eller støtter regimet, og for personer med tilknytning til dem, jf. listen i bilag I.
               2.   I overensstemmelse med Rådets vurderinger og afgørelser med henblik på situationen i Syrien som omhandlet i betragtning 5-11, træffer medlemsstaterne også de nødvendige foranstaltninger for at hindre indrejse i eller transit gennem deres område for:

                           a)

                           fremtrædende erhvervsfolk, der driver virksomhed i Syrien

                           b)

                           medlemmer af Assad- eller Makhlouffamilierne

                           c)

                           ministre i den syriske regering efter maj 2011

                           d)

                           medlemmer af det syriske militær med rang af oberst eller en tilsvarende eller højere rang, som gjorde tjeneste efter maj 2011

                           e)

                           medlemmer af de syriske sikkerheds- og efterretningstjenester, som gjorde tjeneste efter maj 2011

                           f)

                           medlemmer af militser med tilknytning til regimet eller

                           g)

                           personer, der opererer inden for området spredning af kemiske våben,
                           og personer med tilknytning til dem, jf. listen i bilag I.

                     3.   Personer i en af de kategorier, der er omhandlet i stk. 2, medtages eller opretholdes ikke på listen over personer og enheder i bilag I, hvis der foreligger tilstrækkelige oplysninger om, at de ikke er eller ikke længere er tilknyttet regimet eller udøver indflydelse på det eller ikke udgør en reel risiko for omgåelse.
               4.   Alle afgørelser om opførelse på listen træffes efter en konkret og individuel vurdering under hensyntagen til foranstaltningens proportionalitet.
               5.   Intet i stk. 1 og 2 forpligter en medlemsstat til at nægte sine egne statsborgere indrejse på medlemsstatens eget område.
               6.   Stk. 1 og 2 gælder med forbehold af tilfælde, hvor en medlemsstat er bundet af en folkeretlig forpligtelse, dvs.:

                           a)

                           som værtsland for en international mellemstatslig organisation

                           b)

                           som værtsland for en international konference, som er indkaldt af FN eller afholdes i FN's regi

                           c)

                           i henhold til en multilateral aftale, der tillægger den privilegier og immuniteter, eller

                           d)

                           i henhold til Lateranforliget fra 1929 mellem Pavestolen (Vatikanstaten) og Italien.

                     7.   Stk. 6 anses ligeledes for at gælde i tilfælde, hvor en medlemsstat er værtsland for Organisationen for Sikkerhed og Samarbejde i Europa (OSCE).
               8.   Rådet underrettes behørigt, hver gang en medlemsstat indrømmer en fritagelse i henhold til stk. 6 eller 7.
               9.   Medlemsstaterne kan indrømme fritagelser fra foranstaltningerne i stk. 1 og 2, hvis rejsen er berettiget af hastende humanitære hensyn eller af hensyn til muligheden for at kunne deltage i mellemstatslige møder, herunder møder i EU-regi, eller møder, hvor en medlemsstat, der varetager formandskabet for OSCE, er vært, og hvor der føres en politisk dialog, som direkte fremmer demokratiet, menneskerettighederne og retssikkerheden i Syrien.
               10.   En medlemsstat, der ønsker at indrømme fritagelser, jf. stk. 9, giver Rådet skriftligt meddelelse herom. Fritagelsen anses for at være indrømmet, medmindre et eller flere rådsmedlemmer skriftligt gør indsigelse inden for to arbejdsdage efter at have modtaget meddelelsen om den foreslåede fritagelse. Hvis et eller flere af rådsmedlemmerne gør indsigelse, kan Rådet med kvalificeret flertal beslutte at indrømme den foreslåede fritagelse.
               11.   I tilfælde hvor en medlemsstat i medfør af stk. 6-10 tillader indrejse i eller transit gennem sit område for de personer, der er opført på listen i bilag I, gælder tilladelsen udelukkende det formål, til hvilket den er udstedt, og de berørte personer.«

               4)

               Artikel 28 affattes således:
               »Artikel 28
               1.   Alle pengemidler og økonomiske ressourcer, som tilhører, ejes, besiddes eller kontrolleres af de personer, der er ansvarlige for den voldelige undertrykkelse af civilbefolkningen i Syrien, personer, der drager fordel af eller støtter regimet, og personer og enheder med tilknytning til dem, der er opført på listen i bilag I og II, indefryses.
               2.   I overensstemmelse med Rådets vurderinger og afgørelser med henblik på situationen i Syrien som omhandlet i betragtning 5-11, indefryses alle pengemidler og økonomiske ressourcer, som tilhører, ejes, besiddes eller kontrolleres af:

                           a)

                           fremtrædende erhvervsfolk, der driver virksomhed i Syrien

                           b)

                           medlemmer af Assad- eller Makhlouffamilierne

                           c)

                           ministre i den syriske regering efter maj 2011

                           d)

                           medlemmer af de syriske militær med rang af oberst eller en tilsvarende eller højere rang, som gjorde tjeneste efter maj 2011

                           e)

                           medlemmer af de syriske sikkerheds- og efterretningstjenester, som gjorde tjeneste efter maj 2011

                           f)

                           medlemmer af militser med tilknytning til regimet eller

                           g)

                           personer, der opererer inden for området spredning af kemiske våben,
                           og personer med tilknytning til dem, jf. listen i bilag I.

                     3.   Personer, enheder eller organer i en af de kategorier, der er omhandlet i stk. 2, medtages eller opretholdes ikke på listen over personer og enheder i bilag I, hvis der foreligger tilstrækkelige oplysninger om, at de ikke er eller ikke længere er tilknyttet regimet eller udøver indflydelse på det eller ikke udgør en reel risiko for omgåelse.
               4.   Alle afgørelser om opførelse på listen træffes efter en konkret og individuel vurdering under hensyntagen til foranstaltningens proportionalitet.
               5.   Ingen pengemidler eller økonomiske ressourcer må hverken direkte eller indirekte stilles til rådighed for eller være til fordel for de fysiske eller juridiske personer eller enheder, der er opført på listen i bilag I og II.
               6.   En medlemsstats kompetente myndighed kan på sådanne vilkår, som den skønner hensigtsmæssige, give tilladelse til frigivelse af visse indefrosne pengemidler eller økonomiske ressourcer eller til, at visse pengemidler eller økonomiske ressourcer stilles til rådighed efter at have konstateret, at de pågældende pengemidler eller økonomiske ressourcer:

                           a)

                           er nødvendige til at dække basale behov hos de personer, der er opført på listen i bilag I og II, og de familiemedlemmer, som disse har forsørgerpligt over for, herunder betaling af fødevarer, husleje eller renter og afdrag på hypotekslån, medicin og lægebehandling, skatter, forsikringspræmier og offentlige forbrugsafgifter

                           b)

                           alene er bestemt til betaling af rimelige honorarer og godtgørelse af udgifter i forbindelse med juridisk bistand

                           c)

                           alene er bestemt til betaling af afgifter eller gebyrer til rutinemæssig opbevaring eller forvaltning af indefrosne pengemidler eller økonomiske ressourcer eller

                           d)

                           er nødvendige til afholdelse af ekstraordinære udgifter, såfremt den kompetente myndighed har meddelt de kompetente myndigheder i de øvrige medlemsstater og Kommissionen, hvorfor den skønner, at der bør gives særlig tilladelse, mindst to uger før meddelelsen af tilladelsen

                           e)

                           er nødvendige til humanitære formål, f.eks. at levere eller lette levering af bistand, herunder beholdninger af lægemidler og medicinsk udstyr, fødevarer, humanitære hjælpearbejdere og relateret bistand, og forudsat, for så vidt angår frigivelse af indefrosne midler eller økonomiske ressourcer, at midlerne eller de økonomiske ressourcer frigives til FN med henblik på at levere eller lette levering af bistand i Syrien i overensstemmelse med beredskabsplanen for humanitær bistand til Syrien (SHARP)

                           f)

                           skal betales til eller fra en konto, der indehaves af en diplomatisk eller konsulær repræsentation eller en international organisation, der nyder immunitet i overensstemmelse med folkeretten, for så vidt som de pågældende betalinger skal anvendes til den diplomatiske eller konsulære repræsentations eller den internationale organisations officielle formål

                           g)

                           er nødvendige for evakueringer fra Syrien

                           h)

                           er bestemt til betalinger fra den syriske centralbank eller statsejede enheder, som opført på listen i bilag I og II, på vegne af Den Syriske Arabiske Republik til OPCW til aktiviteter vedrørende OPCW's tilsynsbesøg og destruktion af syriske kemiske våben og navnlig til OPCW's særlige trustfund i Syrien til aktiviteter vedrørende den fuldstændige destruktion af syriske kemiske våben uden for Den Syriske Arabiske Republiks område.

                     Medlemsstaten underretter de øvrige medlemsstater og Kommissionen om alle tilladelser, der gives i medfør af dette stykke.
               7.   Uanset stk. 1 og 2 kan en medlemsstats kompetente myndigheder give tilladelse til frigivelse af visse indefrosne pengemidler eller økonomiske ressourcer, hvis følgende betingelser er opfyldt:

                           a)

                           pengemidlerne eller de økonomiske ressourcer er omfattet af en voldgiftsmæssig afgørelse, der er truffet inden den dato, hvor den i stk. 1 eller 2 omhandlede person eller enhed blev optaget i bilag I eller II, eller af en retslig eller administrativ afgørelse, der er truffet i Unionen, eller en retslig afgørelse, der kan fuldbyrdes i den pågældende medlemsstat, forud for eller efter den dato

                           b)

                           pengemidlerne eller de økonomiske ressourcer skal udelukkende anvendes til at opfylde fordringer, der er sikret ved en sådan afgørelse eller er anerkendt som gyldige ved en sådan afgørelse, inden for de grænser, som er fastsat ved gældende lovgivning og administrative bestemmelser om sådanne fordringshaveres rettigheder

                           c)

                           afgørelsen er ikke til fordel for en person eller enhed, der er opført i bilag I og II, og

                           d)

                           anerkendelse af afgørelsen må ikke ske i strid med almindelige retsprincipper i den pågældende medlemsstat.

                     Medlemsstaten underretter de øvrige medlemsstater og Kommissionen om alle tilladelser, der gives i medfør af dette stykke.
               8.   Stk. 1 og 2 er ikke til hinder for, at en udpeget person eller enhed foretager en betaling i henhold til en kontrakt, der er indgået, før denne person eller enhed blev opført på listen, såfremt den relevante medlemsstat har fastslået, at betalingen ikke, hverken direkte eller indirekte, modtages af en person eller enhed, der er omhandlet i stk. 1 og 2.
               9.   Stk. 1 og 2 er ikke til hinder for, at en udpeget enhed, som er opført på listen i bilag II, i en periode på to måneder efter datoen for dens udpegelse foretager en betaling fra indefrosne pengemidler eller økonomiske ressourcer, som denne enhed har modtaget efter datoen for dens udpegelse, når den pågældende betaling er forfalden i henhold til en kontrakt i forbindelse med finansieringen af handel, forudsat at den relevante medlemsstat har konstateret, at betalingen ikke, hverken direkte eller indirekte, modtages af en person eller enhed, der er omhandlet i stk. 1 og 2.
               10.   Stk. 5 gælder ikke beløb, der tilføres indefrosne konti i form af:

                           a)

                           renter eller anden form for afkast fra disse konti eller

                           b)

                           forfaldne betalinger i henhold til kontrakter, aftaler eller forpligtelser, som er indgået eller opstået forud for den dato, hvor disse konti blev omfattet af denne afgørelse,
                           forudsat at sådanne renter, andre afkast og betalinger fortsat er omfattet af stk. 1 og 2.

                     11.   Stk. 1, 2 og 5 finder ikke anvendelse på en overførsel foretaget af eller via Syriens centralbank af pengemidler eller økonomiske ressourcer, som er modtaget eller indefrosset efter datoen for dens udpegelse, eller på en overførsel af pengemidler eller økonomiske ressourcer til eller via Syriens centralbank efter datoen for dens udpegelse, når den pågældende overførsel har forbindelse til en betaling foretaget af en ikkeudpeget finansiel institution, der er forfalden i henhold til en specifik handelskontrakt, forudsat at den relevante medlemsstat har konstateret i det konkrete tilfælde, at betalingen ikke, hverken direkte eller indirekte, modtages af en person eller enhed, der er omhandlet i stk. 1 og 2.
               12.   Stk. 1 og 2 finder ikke anvendelse på en overførsel foretaget af eller via Syriens centralbank af indefrosne pengemidler eller økonomiske ressourcer, når formålet med den pågældende overførsel er at yde likviditet til finansielle institutioner under medlemsstaternes jurisdiktion til finansiering af handel, forudsat at overførslen er blevet godkendt af den relevante medlemsstat.
               13.   Stk. 1, 2 og 5 finder ikke anvendelse på en overførsel foretaget af eller via en finansiel enhed, der er opført på listen i bilag I eller II, af indefrosne pengemidler eller økonomiske ressourcer, når overførslen vedrører en betaling fra en person eller enhed, der ikke er opført på listen i bilag I eller II, i forbindelse med finansiel støtte til syriske statsborgere, der følger en uddannelse eller deltager i akademisk forskning i Unionen, forudsat at den relevante medlemsstat i det konkrete tilfælde har konstateret, at betalingen ikke, hverken direkte eller indirekte, modtages af en person eller enhed, der er omhandlet i stk. 1 og 2.
               14.   Stk. 1, 2 og 5 finder ikke anvendelse på handlinger eller transaktioner, der udføres med Syrian Arab Airlines alene med det formål at evakuere unionsborgere og deres familiemedlemmer fra Syrien.
               15.   Stk. 1, 2 og 5 finder ikke anvendelse på en overførsel foretaget af eller via Commercial Bank of Syria af pengemidler eller økonomiske ressourcer, som er modtaget fra et sted uden for Unionen og indefrosset efter datoen for dens udpegelse, eller på en overførsel af pengemidler eller økonomiske ressourcer til eller via Commercial Bank of Syria, som er modtaget fra et sted uden for Unionen, når den pågældende overførsel vedrører en betaling foretaget af en finansiel institution, der ikke er udpeget, og som foretages i forbindelse med en specifik handelskontrakt vedrørende levering af lægemidler og medicinsk udstyr, fødevarer, indlogering, sanitet eller hygiejne til civil brug, forudsat at den relevante medlemsstat i det konkrete tilfælde har konstateret, at betalingen ikke, hverken direkte eller indirekte, modtages af en person eller enhed, der er omhandlet i stk. 1 og 2.«

               5)

               Artikel 30, stk. 2, affattes således:
               »2.   Rådet meddeler sin afgørelse om opførelse på listen, herunder begrundelsen herfor, til den pågældende person eller enhed eller det pågældende organ, enten direkte, hvis adressen er kendt, eller ved offentliggørelse af en bekendtgørelse, der giver den pågældende person eller enhed eller det pågældende organ mulighed for at fremsætte bemærkninger. Navnlig kan personer, enheder eller organer, der er opført på listen i bilag I på grundlag af, at de falder ind under en af de kategorier af personer, enheder eller organer, der er fastsat i artikel 27, stk. 2, og artikel 28, stk. 2, fremlægge beviser og bemærkninger om, hvorfor de finder, at deres opførelse på listen ikke er berettiget uanset, at de falder ind under en sådan kategori.«

         Artikel 2
   Denne afgørelse træder i kraft på dagen efter offentliggørelsen i Den Europæiske Unions Tidende.

      Udfærdiget i Luxembourg, den 12. oktober 2015.

            På Rådets vegne

         F. MOGHERINI

            Formand

      (1)  Rådets afgørelse 2011/273/FUSP af 9. maj 2011 om restriktive foranstaltninger over for Syrien (EUT L 121 af 10.5.2011, s. 11).

      (2)  Rådets afgørelse 2013/255/FUSP af 31. maj 2013 om restriktive foranstaltninger over for Syrien (EUT L 147 af 1.6.2013, s. 14).


title: 2013/376/EU: Den Europæiske Centralbanks afgørelse af 28. juni 2013 om ophævelse af afgørelse ECB/2013/13 om midlertidige foranstaltninger vedrørende belånbarheden af omsættelige gældsinstrumenter, som er udstedt eller fuldt ud garanteret af Republikken Cypern (ECB/2013/21)

text:
               13.7.2013

               DA

               Den Europæiske Unions Tidende

               L 192/75

         DEN EUROPÆISKE CENTRALBANKS AFGØRELSE
   af 28. juni 2013
   om ophævelse af afgørelse ECB/2013/13 om midlertidige foranstaltninger vedrørende belånbarheden af omsættelige gældsinstrumenter, som er udstedt eller fuldt ud garanteret af Republikken Cypern
   (ECB/2013/21)
   (2013/376/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 127, stk. 2, første led,
   under henvisning til statutten for Det Europæiske System af Centralbanker og Den Europæiske Centralbank, særlig artikel 12.1 og artikel 34.1, andet led, sammenholdt med artikel 3.1, første led, og artikel 18.2, og
   ud fra følgende betragtninger:

               (1)

               I henhold til artikel 18.1 i statutten for Det Europæiske System af Centralbanker og Den Europæiske Centralbank (herefter »ESCB-statutten«) kan Den Europæiske Centralbank (ECB) og de nationale centralbanker i medlemsstater, der har euroen som valuta, udføre lånetransaktioner med kreditinstitutter og andre markedsdeltagere, hvor lån ydes mod passende sikkerhed. Kriterierne for sikkerhedens belånbarhed med henblik på Eurosystemets pengepolitiske operationer er fastsat i bilag I til retningslinje ECB/2011/14 af 20. september 2011 om Eurosystemets pengepolitiske instrumenter og procedurer (1) (herefter »dokumentationsgrundlaget«).

               (2)

               I henhold til dokumentationsgrundlagets afsnit 1.6 kan ECB's Styrelsesråd til enhver tid ændre instrumenter, betingelser, kriterier og procedurer for gennemførelsen af Eurosystemets pengepolitiske operationer. I henhold til dokumentationsgrundlagets afsnit 6.3.1 forbeholder Eurosystemet sig ret til at fastslå, om en udstedelse, udsteder, debitor eller garant opfylder kravene til høje kreditstandarder på grundlag af enhver oplysning, som det anser for relevant.

               (3)

               Afgørelse ECB/2013/13 af 2. maj 2013 om midlertidige foranstaltninger vedrørende belånbarheden af omsættelige gældsinstrumenter, som er udstedt eller fuldt ud garanteret af Republikken Cypern (2) suspenderede midlertidigt og som en ekstraordinær foranstaltning Eurosystemets mindstekrav til grænseværdier for kreditkvalitet, som finder anvendelse på omsættelige gældsinstrumenter, der er udstedt eller fuldt ud garanteret af Republikken Cypern.

               (4)

               Republikken Cypern har besluttet at iværksætte et gældsforvaltningstiltag, der omfatter omsættelige gældsinstrumenter, som den har udstedt.

               (5)

               Beslutningen om at iværksætte gældsforvaltningstiltaget har yderligere påvirket tilstrækkeligheden af omsættelige gældsinstrumenter, der er udstedt eller fuldt ud garanteret af Republikken Cypern, som sikkerhed for Eurosystemets operationer negativt.

               (6)

               Afgørelse ECB/2013/13 bør ophæves —

         VEDTAGET DENNE AFGØRELSE:
   Artikel 1
   Ophævelse af afgørelse ECB/2013/13
   Afgørelse ECB/2013/13 ophæves.
   Artikel 2
   Ikrafttrædelse
   Denne afgørelse træder i kraft den 28. juni 2013.

      Udfærdiget i Frankfurt am Main, den 28. juni 2013.

         Mario DRAGHI

            Formand for ECB

      (1)  EUT L 331 af 14.12.2011, s. 1.

      (2)  EUT L 133 af 17.5.2013, s. 26.


title: 2006/452/EF: Rådets afgørelse af  29. april 2004  om undertegnelse og midlertidig anvendelse af en protokol til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Aserbajdsjan på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union

text:
               6.7.2006

               DA

               Den Europæiske Unions Tidende

               L 185/1

         Rådets afgørelse
   af 29. april 2004
   om undertegnelse og midlertidig anvendelse af en protokol til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Aserbajdsjan på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union
   (2006/452/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 44, stk. 2, artikel 47, stk. 2, sidste punktum, og artikel 55, artikel 57, stk. 2, artikel 71, artikel 80, stk. 2, artikel 93, 94, 133 og 181a sammenholdt med artikel 300, stk. 2, første afsnit, første punktum,
   under henvisning til tiltrædelsestraktaten af 16. april 2003, særlig artikel 2, stk. 3,
   under henvisning til akten, der er knyttet til tiltrædelsestraktaten, særlig artikel 6, stk. 2,
   under henvisning til forslag fra Kommissionen, og
   ud fra følgende betragtninger:

               (1)

               Den 8. december 2003 bemyndigede Rådet Kommissionen til at føre forhandlinger på Fællesskabets og dets medlemsstaters vegne med Republikken Aserbajdsjan om en protokol til partnerskabsaftalen for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union og for at foretage visse tekniske tilpasninger som følge af institutionelle og juridiske udviklinger i Den Europæiske Union.

               (2)

               Protokollen er blevet forhandlet mellem parterne og bør nu undertegnes på Det Europæiske Fællesskabs og dets medlemsstaters vegne med forbehold af senere indgåelse.

               (3)

               Protokollen bør anvendes midlertidigt fra tiltrædelsestidspunktet, indtil de relevante procedurer for dens formelle indgåelse er afsluttet —

         TRUFFET FØLGENDE AFGØRELSE:
   Artikel 1
   Formanden for Rådet bemyndiges til at udpege den eller de personer, som er beføjet til på Det Europæiske Fællesskabs og dets medlemsstaters vegne at undertegne protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Aserbajdsjan på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union med forbehold af senere indgåelse.
   Teksten til protokollen er knyttet til denne afgørelse (1).
   Artikel 2
   Protokollen anvendes midlertidigt fra tiltrædelsestidspunktet, indtil den træder i kraft.

      Udfærdiget Luxembourg, den 29. april 2004.

            På Rådets vegne

         M. McDOWELL

            Formand

      (1)  Se side 3 i denne EUT.
    ---documentbreak---

               6.7.2006

               DA

               Den Europæiske Unions Tidende

               L 185/3

         PROTOKOL
   til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Aserbajdsjan på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union
   KONGERIGET BELGIEN,
   DEN TJEKKISKE REPUBLIK,
   KONGERIGET DANMARK,
   FORBUNDSREPUBLIKKEN TYSKLAND,
   REPUBLIKKEN ESTLAND,
   DEN HELLENSKE REPUBLIK,
   KONGERIGET SPANIEN,
   DEN FRANSKE REPUBLIK,
   IRLAND,
   DEN ITALIENSKE REPUBLIK,
   REPUBLIKKEN CYPERN,
   REPUBLIKKEN LETLAND,
   REPUBLIKKEN LITAUEN,
   STORHERTUGDØMMET LUXEMBOURG,
   REPUBLIKKEN UNGARN,
   REPUBLIKKEN MALTA,
   KONGERIGET NEDERLANDENE,
   REPUBLIKKEN ØSTRIG,
   REPUBLIKKEN POLEN,
   DEN PORTUGISISKE REPUBLIK,
   REPUBLIKKEN SLOVENIEN,
   DEN SLOVAKISKE REPUBLIK,
   REPUBLIKKEN FINLAND,
   KONGERIGET SVERIGE,
   DET FORENEDE KONGERIGE STORBRITANNIEN OG NORDIRLAND,
   i det følgende benævnt »medlemsstaterne«, repræsenteret ved Rådet for Den Europæiske Union, og
   DET EUROPÆISKE FÆLLESSKAB OG DET EUROPÆISKE ATOMENERGIFÆLLESSKAB,
   i det følgende benævnt »Fællesskaberne«, repræsenteret ved Rådet for Den Europæiske Union og Europa-Kommissionen,
   på den ene side, og
   REPUBLIKKEN ASERBAJDSJAN,
   på den anden side,
   SOM HENVISER TIL Den Tjekkiske Republiks, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af Den Europæiske Union den 1. maj 2004,
   ER BLEVET ENIGE OM FØLGENDE:
   Artikel 1
   Den Tjekkiske Republik, Estland, Cypern, Letland, Litauen, Ungarn, Malta, Polen, Slovenien og Slovakiet er part i partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Aserbajdsjan på den anden side, undertegnet i Luxembourg den 22. april 1996 (i det følgende benævnt »aftalen«), og godkender og noterer sig på samme måde som andre medlemsstater teksten til aftalen såvel som de dertil knyttede dokumenter.
   Artikel 2
   For at tage hensyn til de seneste institutionelle udviklinger i Den Europæiske Union er parterne enige om, at de bestående bestemmelser i aftalen, som henviser til Det Europæiske Kul- og Stålfællesskab, som følge af udløbet af traktaten om oprettelse af Det Europæiske Kul- og Stålfællesskab anses for at henvise til Det Europæiske Fællesskab, som er indtrådt i alle Det Europæiske Kul- og Stålfællesskabs rettigheder og forpligtelser.
   Artikel 3
   Denne protokol udgør en integrerende del af aftalen.
   Artikel 4
   1.   Denne protokol godkendes af Fællesskaberne, ved Rådet for Den Europæiske Union på medlemsstaternes vegne, og af Republikken Aserbajdsjan i overensstemmelse med egne procedurer.
   2.   Parterne giver hinanden notifikation om afslutningen af de i stk. 1 nævnte procedurer. Godkendelsesinstrumenterne deponeres i generalsekretariatet for Rådet for Den Europæiske Union.
   Artikel 5
   1.   Denne protokol træder i kraft samme dag som tiltrædelsestraktaten af 2003, forudsat at alle godkendelsesinstrumenter vedrørende denne protokol er blevet deponeret før denne dato.
   2.   Hvis ikke alle godkendelsesinstrumenterne vedrørende denne protokol er deponeret før nævnte dato, træder denne protokol i kraft på den første dag i den første måned efter datoen for deponeringen af det sidste godkendelsesinstrument.
   3.   Hvis ikke alle godkendelsesinstrumenterne vedrørende denne protokol er deponeret før den 1. maj 2004, anvendes denne protokol midlertidig med virkning fra den 1. maj 2004.
   Artikel 6
   Teksten til aftalen, slutakten og alle dertil knyttede dokumenter er udfærdiget på estisk, lettisk, litauisk, maltesisk, polsk, slovakisk, slovensk, tjekkisk og ungarsk.
   Disse tekster er knyttet (1) til denne protokol og har samme gyldighed som teksterne på de andre sprog, på hvilke aftalen, slutakten og alle dertil knyttede dokumenter er udfærdiget.
   Artikel 7
   Denne protokol er udarbejdet i to eksemplarer på dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, slovakisk, slovensk, spansk, svensk, tjekkisk, tysk, ungarsk og aserbajdsjansk, hvilke tekster alle har samme gyldighed.

      Hecho en Bruselas, el dieciocho de mayo de dos mil cuatro.
      V Bruselu dne osmnáctého května dva tisíce čtyři.
      Udfærdiget i Bruxelles den attende maj to tusind og fire.
      Geschehen zu Brüssel am achtzehnten Mai zweitausendundvier.
      Kahe tuhande neljanda aasta maikuu kaheksateistkümnendal päeval Brüsselis.
      'Εγινε στις Βρυξέλλες, στις δέκα οκτώ Μαΐου δύο χιλιάδες τέσσερα.
      Done at Brussels on the eighteenth day of May in the year two thousand and four.
      Fait à Bruxelles, le dix‐huit mai deux mille quatre.
      Fatto a Bruxelles, addì diciotto maggio duemilaquattro.
      Briselē, divi tūkstoši ceturtā gada astoņpadsmitajā maijā.
      Priimta du tūkstančiai ketvirtų metų gegužės aštuonioliktą dieną Briuselyje.
      Kelt Brüsszelben, a kettőezer-negyedik év május havának tizennyolcadik napján.
      Maghmul fi Brussel, nhar it-tmintax ta' Mejju, 2004.
      Gedaan te Brussel, de achttiende mei tweeduizend vier.
      Sporządzono w Brukseli, dnia osiemnastego maja roku dwa tysiące czwartego.
      Feito em Bruxelas, em dezoito de Maio de dois mil e quatro.
      V Bruseli dňa osemnásteho mája dvetisícštyri.
      V Bruslju, dne osemnajstega maja leta dva tisoč štiri.
      Tehty Brysselissä kahdeksantenatoista päivänä toukokuuta vuonna kaksituhattaneljä.
      Som skedde i Bryssel den artonde maj tjugohundrafyra.
      Brüsseldә iki min dördüncü ilin mayın on sәkkizindә imzalanmışdır.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar
         Üzv dövlәtlәr adından

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar
         Avropa Birliyi adından

         Por la República de Azerbaiyán
         Za Ázerbájdžánskou republiku
         For Republikken Aserbajdsjan
         Für die Republik Aserbaidschan
         Aserbaidžaani Vabariigi nimel
         Για τη Δημοκρατία του Αζερμπαϊτζάν
         For the Republic of Azerbaijan
         Pour la République d'Azerbaïdjan
         Per la Repubblica dell'Azerbaigian
         Azerbaidžānas Republikas vārdā
         AzerbaidÞano Respublikos vardu
         Azerbajdzsán részéről
         Għar-Repubblika ta' l-Ażerbajġan
         Voor de Republiek Azerbeidzjan
         W imieniu Republiki Azerbejdżanskiej
         Pela República do Azerbaijão
         Za Azerbajdžanskú republiku
         Za Azerbajdžansko republiko
         Azerbaidžanin tasavallan puolesta
         På Republiken Azerbajdzjans vägnar
         Azәrbaycan Respublikası adından

      (1)  Den estiske, den lettiske, den litauiske, den maltesiske, den polske, den slovakiske, den slovenske, den tjekkiske og den ungarske udgave af aftalen offentliggøres i specialudgaven af Den Europæiske Unions Tidende på et senere tidspunkt.


Avis juridique important

|

31980D0339

80/339/EØF: Rådets afgørelse af 17. marts 1980 om udnævnelse af et medlem af bestyrelsen for Det europæiske center for udvikling af Erhvervsuddannelse

EF-Tidende nr. L 078 af 25/03/1980 s. 0014

++++  RAADETS AFGOERELSE  af 17 . marts 1980  om udnaevnelse af et medlem af bestyrelsen for Det europaeiske center for udvikling af Erhvervsuddannelse   ( 80/339/EOEF )  RAADET FOR DE EUROPAEISKE FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab ,  under henvisning til Raadets forordning ( EOEF ) nr . 337/75 af 10 . februar 1975 om oprettelse af et europaeisk center for udvikling af erhvervsuddannelse , saerlig artikel 4 ( 1 ) ,  under henvisning til Raadets afgoerelse af 15 . januar 1979 om udnaevnelse af medlemmerne af bestyrelsen for Det europaeiske center for udvikling af Erhvervsuddannelse for perioden , der udloeber den 14 . januar 1982 ,  i betragtning af , at der er blevet en plads ledig som medlem af bestyrelsen for ovennaevnte center i kategorien regeringsrepraesentanter som foelge af hr . Estgens fratraeden , som Raadet blev underrettet om den 7 . marts 1980 ,  under henvisning til den af 7 . marts 1980 forelagte kandidatur -  TRUFFET FOELGENDE AFGOERELSE :  Eneste artikel  Hr . Norbert Feltgen udnaevnes til medlem af bestyrelsen for Det europaeiske center for udvikling af Erhvervsuddannelse som efterfoelger for hr . Estgen for den resterende del af dennes mandatperiode , dvs . indtil den 14 . januar 1982 .  Udfaerdiget i Bruxelles , den 17 . marts 1980 .  Paa Raadets vegne  J . SANTER  Formand  ( 1 ) EFT nr . L 39 af 13 . 2 . 1975 , s . 1 .


title: Europa-Parlamentets afgørelse (EU) 2015/1648 af 29. april 2015 om afslutningen af regnskaberne for Det Europæiske Banktilsynsmyndighed for regnskabsåret 2013

text:
               30.9.2015

               DA

               Den Europæiske Unions Tidende

               L 255/210

      EUROPA-PARLAMENTETS AFGØRELSE (EU) 2015/1648
      af 29. april 2015
      om afslutningen af regnskaberne for Det Europæiske Banktilsynsmyndighed for regnskabsåret 2013
      EUROPA-PARLAMENTET,

                  —

                  der henviser til det endelige årsregnskab for Den Europæiske Banktilsynsmyndighed for regnskabsåret 2013,

                  —

                  der henviser til Revisionsrettens beretning om årsregnskabet for Den Europæiske Banktilsynsmyndighed for regnskabsåret 2013 med myndighedens svar (1);

                  —

                  der henviser til Revisionsrettens erklæring (2) for regnskabsåret 2013 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

                  —

                  der henviser til Rådets henstilling af 17. februar 2015 om decharge til myndigheden for gennemførelsen af budgettet for regnskabsåret 2013 (05304/2015 — C8-0054/2015),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3),

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (4), særlig artikel 208,

                  —

                  der henviser til Parlamentets og Rådets forordning (EU) nr. 1093/2010 af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (5), særlig artikel 64,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (6),

                  —

                  der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (7), særlig artikel 108,

                  —

                  der henviser til forretningsordenens artikel 94 og bilag V,

                  —

                  der henviser til betænkning fra Budgetkontroludvalget og udtalelse fra Økonomi- og Valutaudvalget (A8-0072/2015),

         1.

            noterer sig, at det endelige årsregnskab for Den Europæiske Banktilsynsmyndighed ser ud som anført i bilaget til Revisionsrettens beretning;

         2.

            godkender afslutningen af regnskaberne for Den Europæiske Banktilsynsmyndighed for regnskabsåret 2013;

         3.

            pålægger sin formand at sende denne afgørelse til den administrerende direktør for Den Europæiske Banktilsynsmyndighed, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

            Martin SCHULZ

               Formand

            Klaus WELLE

               Generalsekretær

         (1)  EUT C 442 af 10.12.2014, s. 112.

         (2)  Se fodnote 1.

         (3)  EFT L 248 af 16.9.2002, s. 1.

         (4)  EUT L 298 af 26.10.2012, s. 1.

         (5)  EUT L 331 af 15.12.2010, s. 12.

         (6)  EFT L 357 af 31.12.2002, s. 72.

         (7)  EUT L 328 af 7.12.2013, s. 42.


Avis juridique important

|

31996D0371

96/371/EF, EKSF, Euratom: Kommissionens Afgørelse af 7. juni 1996 om tilpasning af de justeringskoefficienter, der fra 1. marts 1995 finder anvendelse på lønninger til tjenestemænd ved De Europæiske Fællesskaber, som gør tjeneste i tredjelande

EF-Tidende nr. L 146 af 20/06/1996 s. 0050 - 0051

KOMMISSIONENS AFGØRELSE af 7. juni 1996 om tilpasning af de justeringskoefficienter, der fra 1. marts 1995 finder anvendelse på lønninger til tjenestemænd ved De Europæiske Fællesskaber, som gør tjeneste i tredjelande (96/371/Euratom, EKSF, EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af et fælles råd og en fælles kommission for De Europæiske Fællesskaber,under henvisning til vedtægten for tjenestemænd ved De Europæiske Fællesskaber og ansættelsesvilkårene for de øvrige ansatte i disse Fællesskaber, fastsat ved forordning (EØF, Euratom, EKSF) nr. 259/68 (1), senest ændret ved forordning (EF, Euratom, EKSF) nr. 2963/95 (2), særlig artikel 13, stk. 2, i bilag X, ogud fra følgende betragtninger:I Rådets forordning (Euratom, EKSF, EF) nr. 578/96 (3) fastsattes i medfør af artikel 13, stk. 1, i bilag X til vedtægten de justeringskoefficienter, hvormed de lønninger korrigeres fra 1. januar 1995, der i tjenestestedets valuta, udbetales til tjenestemænd ansat i tredjelande;Kommissionen har i de seneste måneder foretaget forskellige tilpasninger af disse justeringskoefficienter (4) i overensstemmelse med artikel 13, stk. 2, i bilag X til vedtægten;fra 1. marts 1995 bør visse af disse justeringskoefficienter tilpasses, idet de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse eller tilpasning af koefficienterne -TRUFFET FØLGENDE AFGØRELSE:Eneste artikel Med virkning fra 1. marts 1995 tilpasses de justeringskoefficienter, der finder anvendelse på lønninger, som i tjenestestedets valuta udbetales til tjenestemænd ansat i tredjelande, som anført i bilaget.Til beregning af disse vederlag anvendes de vekselkurser, der blev brugt ved gennemførelsen af De Europæiske Fællesskabers almindelige budget for den måned, der gik forud for den i foregående afsnit omhandlede dato.Udfærdiget i Bruxelles, den 7. juni 1996.På Kommissionens vegneHans VAN DEN BROEKMedlem af Kommissionen(1) EFT nr. L 56 af 4. 3. 1968, s. 1.(2) EFT nr. L 310 af 22. 12. 1995, s. 1.(3) EFT nr. L 83 af 2. 4. 1996, s. 4.(4) EFT nr. L 126 af 24. 5. 1996, s. 54 til 63.BILAG >TABELPOSITION>


Avis juridique important

|

32002D0743

2002/743/EF: Kommissionens afgørelse af 14. august 2002 om ændring af afgørelse 97/634/EF om godtagelse af tilsagn i forbindelse med antidumping- og antisubsidieprocedurerne vedrørende importen af opdrættede atlanterhavslaks med oprindelse i Norge

EF-Tidende nr. L 240 af 07/09/2002 s. 0051 - 0062

Kommissionens afgørelseaf 14. august 2002om ændring af afgørelse 97/634/EF om godtagelse af tilsagn i forbindelse med antidumping- og antisubsidieprocedurerne vedrørende importen af opdrættede atlanterhavslaks med oprindelse i Norge(2002/743/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), senest ændret ved forordning (EF) nr. 2238/2000(2), særlig artikel 8,under henvisning til Rådets forordning (EF) nr. 2026/97 af 6. oktober 1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab(3), særlig artikel 13,efter høring af det rådgivende udvalg, ogud fra følgende betragtninger:A. TIDLIGERE PROCEDURE(1) Den 31. august 1996 offentliggjorde Kommissionen to separate meddelelser i De Europæiske Fællesskabers Tidende om indledning af en antidumpingprocedure(4) og en antisubsidieprocedure(5) vedrørende importen af opdrættede atlanterhavslaks (i det følgende benævnt "den pågældende vare") med oprindelse i Norge.(2) Disse procedurer førte til, at der i september 1997 blev indført antidumping- og udligningstold ved Rådets forordning (EF) nr. 1890/97(6) og (EF) nr. 1891/97(7) for at afhjælpe de skadelige virkninger af dumping og subsidiering.(3) Samtidig godtog Kommissionen ved afgørelse 97/634/EF(8), senest ændret ved afgørelse 2002/157/EF(9), tilsagn fra 190 norske eksportører, og importen af den pågældende vare, som disse selskaber eksporterede til EF, blev fritaget for antidumping- og udligningstolden.(4) Toldens form var senere genstand for en fornyet undersøgelse, og forordning (EF) nr. 1890/97 og 1891/97 blev erstattet af forordning (EF) nr. 772/1999(10), senest ændret ved forordning (EF) nr. 322/2002(11).(5) Efter tegn på, at de gældende foranstaltninger muligvis ikke fører til de ønskede resultater, blev der i februar 2002 indledt en interimsundersøgelse af foranstaltningerne(12) i henhold til artikel 11, stk. 3, i forordning (EF) nr. 384/96 (antidumpinggrundforordningen) og artikel 19, stk. 1, i forordning (EF) nr. 2026/97 (antisubsidiegrundforordningen).(6) Da Kommissionen havde grund til at nære mistanke om, at visse selskaber ikke overholdt betingelserne i deres tilsagn, gjorde den ved forordning (EF) nr. 452/2002(13) (forordningen om registrering) og i henhold til artikel 14, stk. 5, i antidumpinggrundforordningen og artikel 16, stk. 4, i antisubsidiegrundforordningen importen fra alle norske selskaber, der havde afgivet tilsagn, til genstand for registrering. Gyldighedsperioden for forordningen om registrering blev forlænget ved Kommissionens forordning (EF) nr. 1008/2002(14). Hvis der konstateres brud på eller tilbagetrækning af et tilsagn, kan der derfor med tilbagevirkende kraft fra tidspunktet for bruddet eller tilbagetrækningen pålægges told på varer, der er overgået til fri omsætning i EF.B. MISLIGHOLDELSE AF TILSAGN1. Forpligtelser for selskaber, der har afgivet tilsagn(7) De tilsagn, som de norske selskaber har afgivet, forpligter dem bl.a. til at eksportere den pågældende vare til EF til eller over bestemte mindstepriser, der er fastsat i tilsagnene. Disse mindstepriser, der afhjælper dumpingens skadelige virkninger, finder anvendelse på forskellige "fremtrædelsesformer" eller kategorier af den pågældende vare (f.eks. "fremtrædelsesform b - renset, med hoved"). Mindstepriserne er til en vis grad fleksible, så en eksportør kan foretage visse eksporttransaktioner vedrørende den pågældende vare til priser, der ligger under mindsteprisen (dvs. ned til 85 % af mindsteprisen), hvis den vejede gennemsnitlige nettosalgspris for alle transaktioner, der har fundet sted i det pågældende kvartal vedrørende den berørte fremtrædelsesform, ligger på eller over mindsteprisen.(8) Tilsagnene forpligter også selskaberne til at give Kommissionen regelmæssige og detaljerede oplysninger i en kvartalsrapport om deres salg til EF (eller videresalg fra forretningsmæssigt forbundne parter i EF) af opdrættede atlanterhavslaks. I henhold til punkt E.10 i tilsagnene skal Kommissionen modtage disse rapporter senest 30 dage efter udløbet af hvert kvartal.(9) I overensstemmelse med artikel 8, stk. 7, i antidumpinggrundforordningen aflægger Kommissionen regelmæssigt kontrolbesøg hos udvalgte virksomheder for at vurdere sandheden og nøjagtigheden af de oplysninger, der gives i deres kvartalsrapporter.2. Nordic Group ASA(10) For et af de selskaber, der blev besøgt, nemlig Nordic Group ASA (nr. 1/111, Taric-tillægskode 8217 ), konstateredes det, at de vejede gennemsnitlige nettosalgspriser for "fremtrædelsesform b"-laks i et kvartal af 2001 lå betydeligt under den mindstepris, der var fastsat i punkt C.3 i selskabets tilsagn.(11) Eftersom tilsagnet var blevet misligholdt, blev selskabet underrettet om de væsentligste kendsgerninger og betragtninger, på grundlag af hvilke Kommissionen overvejede at trække godtagelsen af det tilsagn, som selskabet og et forretningsmæssigt forbundet selskab (se betragtning 18) havde afgivet, tilbage og anbefale, at der indførtes endelig antidumping- og udligningstold. Selskabet fik en frist til at gøre både skriftlig og mundtlig indsigelse. Der blev taget hensyn til de modtagne bemærkninger i det omfang, de fandtes rimelige.(12) Nordic Group ASA benægtede ikke, at den vejede gennemsnitlige salgspris for "fremtrædelsesform b"-laks i det pågældende kvartal lå under mindsteprisen, men hævdede imidlertid, at der forelå visse formildende omstændigheder. Selskabet anførte, at de ansatte i Nordic Group ASA havde fået mundtlige instrukser om anvendelsen af laksetilsagnets punkt om en fleksibilitet på 15 % (se betragtning 7), og at der omhyggeligt blev sørget for, at det kundesalg, der fandt sted til under mindsteprisen, blev udlignet af salg til over mindsteprisen. I den forbindelse hævdede selskabet, at en af de ansatte med vilje havde undladt at efterkomme denne instruks i perioden mellem januar og marts 2001, og at det var denne persons handlinger, der var årsag til misligholdelsen af tilsagnet. Den pågældende person havde ikke alene solgt laks til under de priser, der var nødvendige for at overholde mindsteprisen i det pågældende kvartal, men havde også givet kreditter i strid med selskabets instrukser. Nordic Group ASA påstod derfor, at denne persons handlinger lå uden for selskabets kontrol, og at misligholdelsen kunne tilskrives force majeure.(13) Selskabet anførte også, at det fik mistanke til den pågældende medarbejder i begyndelsen af 2001, da salgsmargenerne for det EF-land, som personen havde ansvaret for, var usædvanlig lave. Medarbejderen blev konfronteret med denne mistanke og sat under "administrativt opsyn" fra midten af februar 2001, indtil personen forlod selskabet endeligt den 31. marts 2001. Det blev imidlertid konstateret, at medarbejderen i perioden med administrativt tilsyn fortsatte med at sælge til EF til priser, der bidrog til, at gennemsnitsprisen i den pågældende periode faldt til under mindsteprisen.(14) Selskabet mente ikke, at det kunne holdes ansvarligt for medarbejderens manglende overholdelse af mindsteprisen i det pågældende kvartal. Kommissionen deler ikke denne holdning, da et selskab i reglen må holdes ansvarligt for de handlinger, som dets medarbejdere foretager, mens de er beskæftigede i selskabet. I dette tilfælde opdagede selskabet problemerne med dets salgspriser tidligt i kvartalet og indkaldte den pågældende medarbejder til en samtale, hvorefter personen blev anbragt under tilsyn. På trods af dette fortsatte selskabet imidlertid med at sælge til priser, der ikke var i overensstemmelse med tilsagnet, og derfor kan påstanden om force majeure ikke godtages.(15) Det blev også fremført, at de foranstaltninger, som EF-institutionerne træffer under den nuværende ordning med pristilsagn vedrørende atlanterhavslaks med oprindelse i Norge, burde stå i rimeligt forhold for målet med disse foranstaltninger. I den forbindelse blev det hævdet, at der sandsynligvis var tale om en enkeltstående hændelse, der kun vedrørte Nordic Group ASA, og at det ikke var sandsynligt, at en lignende situation ville opstå igen i lakseindustrien. Selskabet hævdede derfor, at det hverken ville føre til et fald i de samlede markedspriser eller gøre den nuværende tilsagnsordning for den pågældende vare mindre effektiv, hvis Kommissionen ikke skred ind over for prisovertrædelsen.(16) Kommissionen deler ikke dette synspunkt og mener, at eftersom selskabet har afgivet et individuelt tilsagn, er det forpligtet til at overholde dette og sørge for, at det føres ud i praksis. Den samlede tilsagnsordning kan kun fungere, hvis hvert enkelt selskab overholder sit individuelle tilsagn (og godtagelsen trækkes tilbage, hvis det ikke sker). I betragtning af EF-laksemarkedets beskaffenhed og gennemsigtighed anses det desuden ikke for korrekt, når Nordic Group ASA fremfører, at det ikke har nogen dominoeffekt for markedspriserne, når et enkelt selskabs salgspriser ligger under mindsteprisen.(17) Da selskabet ikke kunne påvise, at overtrædelsen skyldtes force majeure, ændrer dets argumenter ikke Kommissionens oprindelige konklusion om, at tilsagnet blev misligholdt. Under alle omstændigheder er spørgsmålet om proportionalitet ikke relevant for beslutningen om at indføre told, da enhver misligholdelse af et tilsagn er tilstrækkelig begrundelse for at trække det tilbage.(18) Det skal også bemærkes, at Nordic Group ASA ejer et datterselskab i Norge, kaldet Northern Seafood A/S, og at Kommissionen også har godtaget et tilsagn fra dette selskab (nr. 1/121, Taric-tillægskode 8307 ). For at en foranstaltning, der træffes vedrørende et selskab, der har misligholdt et pristilsagn, kan være effektiv og forhindre selskabet i at kanalisere sin eksport gennem det forretningsmæssigt forbundne selskab, der har afgivet tilsagn, bør tilsagnene fra det pågældende selskab og dets forretningsmæssigt forbundne selskab trækkes tilbage, og der bør indføres endelig antidumping- og udligningstold over for dem. Nordic Group ASA blev underrettet herom, men fremsatte ingen bemærkninger hertil.(19) På baggrund af ovenstående bør Nordic Group ASA og Northern Seafood A/S slettes fra bilaget til afgørelse 97/634/EF, der anfører de selskaber, fra hvilke der er godtaget tilsagn.3. Norexport A/S, Nor-Fa Fish AS og Norfra Eksport A/S(20) Det blev endvidere konstateret, at de vejede gennemsnitlige nettosalgspriser for "fremtrædelsesform b"-laks, som tre andre norske selskaber, Norexport A/S (nr. 1/113, Taric-tillægskode 8223 ), Nor-Fa Fish AS (nr. 1/191, Taric-tillægskode 8102 ) og Norfra Eksport A/S (nr. 1/116, Taric-tillægskode 8229 ), solgte til EF i visse kvartaler af 2001, også lå under den mindstepris, der var fastsat i punkt C.3 i deres tilsagn.(21) Da tilsagnene tilsyneladende var blevet misligholdt, blev selskaberne underrettet om de vigtigste kendsgerninger og betragtninger, på grundlag af hvilke Kommissionen overvejede at trække sin godtagelse af deres tilsagn tilbage ("foreløbig underretning") for i stedet at indføre endelig antidumping- og udligningstold. Selskabet fik en frist til at gøre både skriftlig og mundtlig indvending, men kun et enkelt af selskaberne fremsatte bemærkninger og anmodede om at blive hørt.(22) Under høringen bekræftede selskabet, at den vejede gennemsnitlige salgspris for "fremtrædelsesform b"-laks i det pågældende kvartal lå under mindsteprisen. Selskabet hævdede imidlertid, at det var en formildende omstændighed, at dets norske konkurrenters priser angiveligt også lå under mindstepriserne, og at dette var den eneste måde, det kunne sælge til EF på.(23) At der er tegn på, at andre selskaber misligholder deres tilsagn, betyder ikke, at et selskab har frie hænder til at tilsidesætte dets eget tilsagn. Selskabet har således misligholdt sit tilsagn.(24) Et af de to andre selskaber, der blev foreløbigt underrettet, bekræftede også, at det havde solgt laks til lavere priser end mindstepriserne, mens det andet selskab ikke reagerede på underretningen.(25) Tilsagnene blev derfor anset for at være blevet misligholdt, og de tre selskaber blev underrettet om de vigtigste kendsgerninger og betragtninger, på grundlag af hvilke Kommissionen ville trække sin godtagelse af deres tilsagn tilbage og anbefale, at der blev indført endelig antidumping- og udligningstold over for dem ("endelig underretning"). Der blev ikke modtaget nye oplysninger eller juridiske bemærkninger efter den endelige underretning.(26) Derfor bør Norexport A/S, Nor-Fa Fish AS og Norfra Eksport A/S slettes fra bilaget til afgørelse 97/634/EF, der anfører de selskaber, fra hvilke der er godtaget tilsagn.4. Sangoltgruppa A/S(27) Et andet norsk selskab, Sangoltgruppa A/S (nr. 1/151, Taric-tillægskode 8262 ), havde ikke indgivet sin salgsrapport til tiden for et kvartal af 2001. Det skal bemærkes, at selskabet, lige inden fristen for indgivelsen af rapporten udløb, havde modtaget en telefax om, at Kommissionen endnu ikke havde modtaget rapporten.(28) Da tilsagnet tilsyneladende var blevet misligholdt, blev selskabet underrettet om de vigtigste kendsgerninger og betragtninger, på grundlag af hvilke Kommissionen overvejede at trække sin godtagelse af dets tilsagn tilbage og anbefale, at der blev indført endelig antidumping- og udligningstold over for det (dvs. foreløbig underretning). Selskabet fik også en frist til at gøre både skriftlig og mundtlig indsigelse efter denne underretning.(29) Det blev meddelt skriftligt, at der var sket en ændring af selskabets ejerforhold, og at de nye ejere ikke var klar over, at de var forpligtede til at indberette deres salg, men der blev imidlertid ikke fremlagt beviser for, at den sene indgivelse af rapporten skyldtes årsager, der lå uden for selskabets kontrol. Sangoltgruppa A/S blev derfor ikke anset for at have truffet tilstrækkelige foranstaltninger til at overholde tilsagnet, og tilsagnet var følgelig blevet misligholdt.(30) Selskabet blev underrettet om de vigtigste kendsgerninger og betragtninger, på grundlag af hvilke Kommissionen ville trække sin godtagelse af dets tilsagn tilbage (dvs. endelig underretning) og anbefale, at der blev indført endelig antidumping- og udligningstold over for det. Selskabet fik en frist til at gøre indsigelse efter denne underretning.(31) Selskabet gentog derefter, at ejeren (selskab A) i 2001 havde solgt selskabet til et andet norsk selskab (selskab B). Senere samme år blev Sangoltgruppa A/S derefter videresolgt til et andet selskab (selskab C), der er forretningsmæssigt forbundet med selskab A.(32) Da selskab A ejede Sangoltgruppa A/S på det tidspunkt, hvor det ikke indgav rapporten til tiden, og da denne misligholdelse skete inden Sangoltgruppa A/S blev købt af den nuværende ejer, blev det påstået, at den nye ejer ikke burde gå glip af tilsagnets fordele, fordi den tidligere ejer af selskabet ikke havde overholdt tilsagnet. I den forbindelse henviste selskabet til en sag, der blev behandlet ved et WTO-panel og WTO's Appelorgan (vedrørende USA's udligningstold på bismutholdigt stål fra Det Forenede Kongerige, WT/DS138/R af 23. december 1999), og påstod, at EF i den pågældende sag havde indtaget en holdning, der stred mod den, som EF overvejede at indtage i det foreliggende tilfælde vedrørende Sangoltgruppa A/S.(33) I den forbindelse bør man huske på, at det pågældende pristilsagn blev godtaget fra aktieselskabet, Sangoltgruppa A/S, som er en juridisk person, og ikke fra hverken selskab A, B eller C. Det er almindeligt i forretningslivet, at et aktieselskabs ejerforhold kan ændre sig, i og med at forskellige aktionærer køber eller sælger andele i selskabet, men trods disse ændringer forbliver selskabets juridiske identitet den samme. Det er derfor den juridiske person, Sangoltgruppa A/S, der skal overholde tilsagnet, uanset hvem der er aktionærer i selskabet på et givent tidspunkt. Med hensyn til påstanden om, at denne holdning strider mod de argumenter, som EF fremførte i ovennævnte WTO-sag, skal der erindres om, at der i den pågældende sag var tale om støtte, der tidligere var indrømmet et statsejet, nationaliseret selskab, som derefter blev solgt til den private sektor. EF hævdede, at en privat køber af et selskab til en rimelig markedspris ikke har nogen fordele af støtte, der tidligere er bevilget sælgeren, og at foranstaltninger, der eventuelt er truffet for at videreføre de fordele, som den tidligere ejer har nydt godt af, ophører med at finde anvendelse. Det vil sige, at det ikke er korrekt at sammenligne disse omstændigheder med omstændighederne i forbindelse med overtagelsen af Sangoltgruppa A/S og dets manglende overholdelse af tilsagnet.(34) Det skal desuden fremhæves, at selskabets argumenter, hvis de blev godtaget, ville indebære, at ændringen af ejerforholdet for Sangoltgruppa A/S, selv om det ikke påvirkede selskabsnavnet, ville være af en sådan art, at det ville medføre betydelige ændringer, som helt klart ville indvirke på de betragtninger, der oprindeligt lå til grund for godtagelsen af tilsagnet. I overensstemmelse med Kommissionens faste praksis på området, og på trods af at der ikke er tale om en navneændring, ville den sandsynlige konsekvens af en sådan konklusion være, at det "nye" selskab (dvs. under nyt ejerskab) ikke ville kunne beholde det tilsagn, som Kommissionen tidligere havde godtaget, hvilket Sangoltgruppa A/S sikkert heller ikke ville have kunnet acceptere.(35) Selskabet hævdede endvidere, at ordlyden i tilsagnene indebærer, at Kommissionen ikke er forpligtet til at indføre antidumping- og udligningstold, når der er tale om en overtrædelse af formel art som i dette tilfælde, men at den har beføjelse til at handle efter eget skøn. Selskabet mente desuden, at der var tale om en mindre misligholdelse, og at denne proceduremæssige overtrædelse ikke havde påført EF-erhvervsgrenen nogen skade, hvorfor Kommissionen burde handle efter eget skøn og afstå fra at indføre told, da dette ifølge selskabet ville være at betragte som en straf.(36) For det første skal det påpeges, at hvis kravet om at indgive relevante oplysninger ikke opfyldes (dvs. undladelse af at opfylde et hvilket som helst af rapporteringskravene), "... anses det for misligholdelse af tilsagnet", jf. artikel 8, stk. 7, i antidumpinggrundforordningen og artikel 13, stk. 7, i antisubsidiegrundforordningen. For det andet indføres der en endelig told, hvis et tilsagn misligholdes, i overensstemmelse med artikel 8, stk. 9, i antidumpinggrundforordningen og artikel 13, stk. 9, i antisubsidiegrundforordningen. Disse artikler understreger vigtigheden af rapporteringspligten i sig selv. Dette bekræftes af de tydelige og præcise formuleringer i selve tilsagnene, hvori rapporteringspligten beskrives.(37) I det foreliggende tilfælde blev det ikke bestridt, at Sangoltgruppa A/S havde indgivet salgsrapporten efter fristens udløb, og selv om selskabet hævdede at der var tale om force majeure, blev der imidlertid ikke fremlagt nogen beviser for, at den sene modtagelse af den pågældende rapport skyldtes årsager, der lå uden for selskabets kontrol. Betingelserne for at påberåbe sig force majeure anses derfor ikke for at være opfyldt.(38) Kommissionen er ikke enig i påstanden om, at formelle overtrædelser (som følge af manglende overholdelse af rapporteringspligten) er af sekundær betydning i forhold til prisovertrædelser. Navnlig i en sag som den foreliggende, hvor mange individuelle tilsagn finder anvendelse samtidig, er det af afgørende betydning for Kommissionens overvågning, at alle berørte parter indgiver deres tilsagnsrapporter til tiden og i det korrekte format. Under disse omstændigheder må overholdelsen af rapporteringsformaliteterne anses for at udgøre en del af de primære forpligtelser i tilsagnet, da disse formaliteter ikke kun skal forenkle de administrative procedurer, men også er nødvendige for, at hele tilsagnsordningen kan fungere ordentligt.(39) Med hensyn til spørgsmålet om, hvorvidt det pågældende selskab har påført EF-erhvervsgrenen skade, må Kommissionen, anse overtrædelsen for skadelig for disse producenter, da misligholdelser af formel art bringer hele tilsagnsordningen i fare (en ordning, der er indført for at forsvare EF's lakseproducenter mod skadevoldende dumping og subsidiering). Spørgsmålet om, hvor alvorlig overtrædelsen er, og hvilke følger den har for EF-producenterne, er under alle omstændigheder ikke relevant for beslutningen om at indføre told, da enhver misligholdelse af et tilsagn er tilstrækkelig begrundelse for at trække det tilbage.(40) Hvad angår spørgsmålet om, hvorvidt en genindførelse af told "ville være at betragte som en straf", skal der erindres om, at tilsagn bør have den samme virkning som told med hensyn til at afhjælpe de skadelige virkninger af dumping eller subsidiering. Derfor er genindførelsen af told i tilfælde af overtrædelser af et tilsagn ikke en "straf", men et middel til at sikre, at de oprindeligt indførte antidumping- og antisubsidieforanstaltninger igen kan blive effektive.(41) Selskabet henviste også til Kommissionens afgørelse 2002/157/EF(15), ved hvilken et nyt tilsagn blev godtaget fra et norsk selskab (Gje-Vi AS), hvis oprindelige tilsagn blev trukket tilbage i 1998, og Rådets forordning (EF) nr. 322/2002(16), der fritog nævnte selskab fra antidumping- og antisubsidietold.(42) Selskabet gjorde gældende, at omstændighederne omkring godtagelsen af det nye tilsagn fra dette selskab (bl.a. ændrede omstændigheder, ny ledelsesstruktur og manglende anledning til at formode, at misligholdelsen ikke ville gentage sig, hvis der blev godtaget et nyt tilsagn) afspejler situationen i Sangoltgruppa A/S efter det seneste ejerbytte. Det hævdedes, at det som følge af disse påståede ligheder ikke var nødvendigt at trække godtagelsen af tilsagnet fra Sangoltgruppa A/S tilbage.(43) I den forbindelse bør det påpeges, at Gje-Vi AS havde anmodet om en delvis interimsundersøgelse i henhold til artikel 11, stk. 3, i antidumpinggrundforordningen og artikel 19, stk. 1, i antisubsidiegrundforordningen, og at Kommissionens afgørelse om, hvorvidt det var hensigtsmæssigt at godtage et nyt tilsagn fra dette selskab, var baseret på de efterprøvede resultater fra denne interimsundersøgelse. Desuden blev den pågældende interimsundersøgelse indledt, efter at der var gået mere end tre år, siden godtagelsen af det oprindelige tilsagn var trukket tilbage, og selskabet kunne påvise, at omstændighederne havde ændret sig, og at det havde indført en ny ledelsesstruktur osv. (jf. betragtning 10 ff. i forordning (EF) nr. 322/2002).(44) Hvad angår Sangoltgruppa A/S er der ikke foretaget en sådan interimsundersøgelse, og der er ikke forløbet en rimelig periode, siden overtrædelsen fandt sted, som fastsat i antidumping- og antisubsidieforordningerne. Derfor kan Kommissionen ikke vurdere, hvad selskabet vil gøre i fremtiden, og selskabets påstand med hensyn til dette punkt må afvises.(45) Dette selskab bør derfor slettes fra bilaget til afgørelse 97/634/EF.5. Kr Kleiven &  Co. A/S, Seaco A/S og Mesan Holding AS(46) Tre andre norske selskaber, der havde afgivet tilsagn, nemlig Kr Kleiven &  Co. A/S (nr. 1/80, Taric-tillægskode 8182 ), Seaco A/S (nr. 1/157, Taric-tillægskode 8268 ) og Mesan Holding AS (nr. 1/194, Taric-tillægskode A034), undlod at indgive deres salgsrapporter for et eller flere kvartaler af 2001. Det skal bemærkes, at alle selskaber, lige inden fristen for indgivelsen af rapporterne udløb, havde modtaget en telefax om, at Kommissionen endnu ikke havde modtaget rapporterne.(47) Da tilsagnene tilsyneladende var blevet misligholdt, blev selskaberne underrettet om de vigtigste kendsgerninger og betragtninger, på grundlag af hvilke Kommissionen overvejede at trække sin godtagelse af deres tilsagn tilbage for i stedet at indføre endelig antidumping- og udligningstold over for dem. Selskaberne fik også en frist til at gøre både skriftlig og mundtlig indsigelse efter denne underretning, men ingen af dem reagerede herpå.(48) I mangel af oplysninger om det modsatte blev tilsagnene derfor anset for at være blevet misligholdt, og selskaberne blev underrettet om de vigtigste kendsgerninger og betragtninger, på grundlag af hvilke Kommissionen ville trække sin godtagelse af deres tilsagn tilbage og anbefale, at der blev indført endelig antidumping- og udligningstold over for dem. Ingen af selskaberne svarede herpå.(49) Godtagelsen af tilsagnene fra disse selskaber bør derfor trækkes tilbage, og der bør indføres endelig antidumping- og udligningstold over for dem. Kr Kleiven &  Co. A/S, Seaco A/S og Mesan Holding AS bør derfor slettes fra bilaget til afgørelse 97/634/EF.6. Johan J. Helland A/S(50) Et andet norsk selskab, der havde afgivet tilsagn, Johan J. Helland A/S (nr. 1/77, Taric-tillægskode 8179 ), havde ikke indgivet sin salgsrapport for en rapporteringsperiode i 2001 til tiden.(51) Da tilsagnet tilsyneladende var blevet misligholdt, blev selskabet underrettet om de vigtigste kendsgerninger og betragtninger, på grundlag af hvilke Kommissionen overvejede at trække sin godtagelse af dets tilsagn tilbage og anbefale, at der blev indført endelig antidumping- og udligningstold over for det. Selskabet fik også en frist til at gøre både skriftlig og mundtlig indsigelse efter denne underretning. Selskabet indgav skriftlige bemærkninger, men anmodede ikke om at blive hørt.(52) Selskabet bestred ikke, at rapporten var indgivet sent, men hævdede, at dette skyldtes interne problemer. Der blev imidlertid ikke fremlagt beviser for, at den sene indgivelse skyldtes omstændigheder, der lå uden for dets kontrol. Selskabet har således misligholdt sit tilsagn.(53) Godtagelsen af tilsagnet fra dette selskab bør derfor trækkes tilbage, og der bør indføres endelig antidumping- og udligningstold over for det. Johan J. Helland A/S bør derfor slettes fra bilaget til afgørelse 97/634/EF.7. Oskar Einar Rydbeck(54) For at muliggøre en effektiv overvågning af de tilsagn, der er godtaget inden for rammerne af foranstaltningerne, skal parterne ifølge punkt E.11 i deres tilsagn samarbejde ved at indgive alle oplysninger, som Europa-Kommissionen anser for nødvendige til at sikre, at tilsagnene overholdes.(55) I den forbindelse anser Kommissionen det for nødvendigt jævnligt at ajourføre sine oplysninger om parter med tilsagn i Norge og om eventuelle forbindelser, direkte eller indirekte, mellem disse parter og andre parter i Norge og/eller Den Europæiske Union.(56) Der blev derfor sendt et kort spørgeskema til alle parter, der havde afgivet tilsagn, hvori de blev anmodet om at beskrive sådanne forbindelser nærmere. På baggrund af disse oplysningers vigtighed for Kommissionen blev parterne udtrykkeligt advaret om, at det ville blive anset for en misligholdelse af tilsagnet, hvis de ikke indgav de anmodede oplysninger til tiden. Parterne blev underrettet om, at Kommissionen i et sådant tilfælde i overensstemmelse med artikel 8, stk. 9, i antidumpinggrundforordningen og artikel 13, stk. 9, i antisubsidiegrundforordningen ville foreslå, at godtagelsen af deres tilsagn skulle trækkes tilbage, og at der i stedet skulle indføres antidumping- og udligningstold.(57) En eneejer af et selskab, Oskar Einar Rydbeck (nr. 1/198, Taric-tillægskode A050), undlod helt at indgive de ønskede oplysninger. Da tilsagnet tilsyneladende var blevet misligholdt, blev Oskar Einar Rydbeck underrettet om de vigtigste kendsgerninger og betragtninger, på grundlag af hvilke Kommissionen overvejede at trække sin godtagelse af tilsagnet tilbage og anbefale, at der blev indført endelig antidumping- og udligningstold over for ham. Han fik også en frist til at gøre både skriftlig og mundtlig indsigelse efter denne underretning, men han reagerede ikke herpå.(58) Der var således tale om en misligholdelse af tilsagnet, da Oskar Einar Rydbeck ikke fremlagde beviser for, at den manglende indgivelse af de oplysninger, som Kommissionen anså for nødvendige, skyldtes årsager, der lå uden for hans kontrol. Han blev derfor underrettet om de vigtigste kendsgerninger og betragtninger, på grundlag af hvilke Kommissionen ville trække sin godtagelse af hans tilsagn tilbage og anbefale, at der blev indført endelig antidumping- og udligningstold over for ham, men han reagerede ikke herpå.(59) Godtagelsen af tilsagnet fra denne eksportør bør derfor trækkes tilbage, og der bør indføres endelig antidumping- og udligningstold over for ham. Oskar Einar Rydbeck bør derfor også slettes fra bilaget til afgørelse 97/634/EF.(60) Det skal endvidere bemærkes, at det norske selskab Norexport A/S, der er nævnt i betragtning 20 ff., også undlod at opfylde sine forpligtelser ved ikke at indgive de anmodede oplysninger om forbindelserne med andre parter. Ud over den ovennævnte misligholdelse med hensyn til prisovertrædelser anses Norexport A/S derfor for også at have misligholdt sit tilsagn hvad angår punkt E.11.C. NYE EKSPORTØRER OG NAVNEÆNDRINGER1. Nye eksportører(61) Efter den oprindelige indførelse af endelig antidumping- og udligningstold har visse norske selskaber givet sig til kende over for Kommissionen, idet de hævder at være nye eksportører, og har i overensstemmelse med artikel 2 i forordning (EF) nr. 772/1999 sammenholdt med artikel 11, stk. 4, i forordning (EF) nr. 384/96 og artikel 20 i forordning (EF) nr. 2026/97 anmodet om at blive omfattet af toldfritagelsen.(62) I denne forbindelse påviste syv af disse eksportører, Athena Seafoods AS, Norsk Havfisk A/S, Rodé Vis International AS, Seaborn AS, Triton AS, Nordlaks Produkter AS og Codfarms AS, at de ikke havde eksporteret den pågældende vare til EF i den undersøgelsesperiode, der førte til indførelsen af den nuværende antidumping- og udligningstold.(63) Selskaberne påviste også, at de ikke er forretningsmæssigt forbundet med noget selskab i Norge, som er omfattet af antidumping- og udligningstold. Desuden fremlagde de bevis for, at de havde indgået en uigenkaldelig kontraktmæssig forpligtelse til at eksportere en væsentlig mængde af den pågældende vare til EF.(64) Selskaberne har afgivet tilsagn, som er identiske med de tilsagn, der tidligere er godtaget fra andre norske selskaber, som eksporterer opdrættede atlanterhavslaks med oprindelse i Norge. Derved har de alle indvilget i bl.a. at overholde mindsteimportpriserne i tilsagnene og give Kommissionen regelmæssige og detaljerede oplysninger om deres eksport til EF.(65) Da det vil være muligt for Kommissionen at overvåge tilsagnene på samme måde som dem, der allerede er godtaget, og da de fjerner de skadelige virkninger af dumping og subsidiering, anses tilsagnene for at kunne godtages. Selskaberne er alle blevet underrettet om de væsentlige kendsgerninger, betragtninger og forpligtelser, der er lagt til grund for godtagelsen.(66) På trods af, at antidumping- og udligningsforanstaltningerne i øjeblikket er omfattet af en interimsundersøgelse, bør Athena AS, Norsk Havfisk A/S, Rodé Vis International AS, Seaborn AS, Triton AS, Nordlaks Produkter AS og Codfarms AS i mellemtiden tilføjes til listen over selskaber, fra hvilke der er godtaget tilsagn, i bilaget til afgørelse 97/634/EF.2. Navneændringer(67) Fire norske eksportører med tilsagn, Borkowski &  Rosnes A/S (nr. 1/26, Taric-tillægskode 8124 ), Fjord Seafood ASA (nr. 1/43, Taric-tillægskode 8140 ), Sea-Bell A/S (nr. 1/156, Taric-tillægskode 8267 ) og Astor A/S (nr. 1/22, Taric-tillægskode 8120 ), underrettede Kommissionen om, at de koncerner, som selskaberne tilhørte, var blevet omorganiseret, og at andre selskaber inden for deres respektive koncerner nu var ansvarlige for lakseeksporten til EF. Borkowski &  Rosnes A/S anmodede derfor om, at dets navn blev erstattet med Rossa Salmon AS på listen over selskaber, fra hvilke der er godtaget tilsagn, i bilaget til afgørelse 97/634/EF, og Fjord Seafood ASA anmodede om at blive erstattet med Fjord Marin Sales AS, Sea-Bell A/S med Sea Bell Salmon AS og Astor A/S med Midnor Processing AS på den samme liste.(68) Efter at have undersøgt sagen finder Kommissionen, at anmodningerne alle kan imødekommes, da forandringerne ikke indebærer nogen betydelige ændringer, der gør det vanskeligt igen at vurdere spørgsmålet om dumping og subsidiering, og de påvirker heller ikke de overvejelser, der lå til grund for godtagelsen af tilsagnet.(69) Derfor bør Borkowski &  Rosnes A/S, Fjord Seafood ASA, Sea-Bell A/S og Astor A/S ændres til henholdsvis Rossa Salmon AS, Fjord Marin Sales AS, Sea Bell Salmon AS og Midnor Processing AS på listen over selskaber, fra hvilke der er godtaget tilsagn, i bilaget til afgørelse 97/634/EF.D. ÆNDRING AF BILAGET TIL AFGØRELSE 97/634/EF(70) Listen i bilaget til afgørelse 97/634/EF over selskaber, fra hvilke der er godtaget tilsagn, bør derfor ændres i overensstemmelse med ovenstående.(71) Det rådgivende udvalg er blevet hørt om alle de nævnte ændringer og har ikke gjort indsigelse.(72) Af overskuelighedshensyn bør der offentliggøres en ajourført version af bilaget til nævnte afgørelse, der angiver alle de eksportører, hvis tilsagn stadig er gældende.(73) Sideløbende med denne afgørelse har Rådet ved forordning (EF) nr. 1593/2002(17) også trukket den fritagelse for antidumping- og antisubsidietolden, der var indrømmet Nordic Group ASA, Northern Seafood A/S, Norexport A/S, Nor-Fa Fish AS, Norfra Eksport A/S, Sangoltgruppa A/S, Kr Kleiven &  Co. A/S, Seaco A/S, Mesan Holding AS, Johan J. Helland A/S og Oskar Einar Rydbeck, tilbage, indrømmet fritagelse for denne told for Athena Seafoods AS, Norsk Havfisk A/S, Rodé Vis International AS, Seaborn AS, Triton AS, Nordlaks Produkter AS og Codfarms AS og ændret Borkowski &  Rosnes A/S, Fjord Seafood ASA, Sea-Bell A/S og Astor A/S til henholdsvis Rossa Salmon AS, Fjord Marin Sales AS, Sea Bell Salmon AS og Midnor Processing AS ved at ændre bilaget til forordning (EF) nr. 772/1999.E. OPKRÆVNING AF TOLD MED TILBAGEVIRKENDE KRAFT(74) Som tidligere nævnt er importen af den pågældende vare i øjeblikket genstand for registrering af toldmyndighederne, hvilket giver mulighed for opkrævning af antidumping- og udligningstold med tilbagevirkende kraft i tilfælde af, at tilsagnene misligholdes eller trækkes tilbage.(75) Da de forskellige selskabers misligholdelse af tilsagnene som beskrevet i denne afgørelse alle fandt sted før ikrafttrædelsen af forordningen om registrering, som forlænget, (og da Kommissionens endelige underretning herom også blev givet de pågældende selskaber før ikrafttrædelsen af forordningen om registrering), blev det imidlertid besluttet ikke at indføre told med tilbagevirkende kraft i dette særlige tilfælde -TRUFFET FØLGENDE AFGØRELSE:Artikel 11. De tilsagn, der er afgivet af selskaberne Athena Seafoods AS, Norsk Havfisk A/S, Rodé Vis International AS, Seaborn AS, Triton AS, Nordlaks Produkter AS og Codfarms AS i forbindelse med antidumping- og antisubsidieprocedurerne vedrørende importen af opdrættede atlanterhavslaks med oprindelse i Norge, godtages.2. Godtagelsen af de tilsagn, der er afgivet af eksportørerne Nordic Group ASA, Northern Seafood A/S, Norexport A/S, Nor-Fa Fish AS, Norfra Eksport A/S, Sangoltgruppa A/S, Kr Kleiven &  Co. A/S, Seaco A/S, Mesan Holding AS, Johan J. Helland A/S og Oskar Einar Rydbeck i forbindelse med antidumping- og antisubsidieprocedurerne vedrørende importen af opdrættede atlanterhavslaks med oprindelse i Norge, trækkes tilbage.Artikel 2Bilaget til afgørelse 97/634/EF erstattes af bilaget til denne afgørelse.Artikel 3Denne beslutning træder i kraft dagen efter offentliggørelsen i De Europæiske Fællesskabers Tidende.Udfærdiget i Bruxelles, den 14. august 2002.På Kommissionens vegnePascal LamyMedlem af Kommissionen(1) EFT L 56 af 6.3.1996, s. 1.(2) EFT L 257 af 11.10.2000, s. 2.(3) EFT L 288 af 21.10.1997, s. 1.(4) EFT C 253 af 31.8.1996, s. 18.(5) EFT C 253 af 31.8.1996, s. 20.(6) EFT L 267 af 30.9.1997, s. 1.(7) EFT L 267 af 30.9.1997, s. 19.(8) EFT L 267 af 30.9.1997, s. 81.(9) EFT L 51 af 22.2.2002, s. 32.(10) EFT L 101 af 16.4.1999, s. 1.(11) EFT L 51 af 22.2.2002, s. 1.(12) EFT C 53 af 20.2.2002, s. 10.(13) EFT L 72 af 14.3.2002, s. 7.(14) EFT L 153 af 13.6.2002, s. 9.(15) EFT L 51 af 22.2.2002, s. 32.(16) EFT L 51 af 22.2.2002, s. 1.(17) Se side 22 i denne Tidende.BILAGLISTE OVER SELSKABER, FRA HVILKE DER ER GODTAGET TILSAGN>TABELPOSITION>


title: 2012/342/EU: Rådets afgørelse af 22. juni 2012 om beskikkelse af en tysk suppleant til Regionsudvalget

text:
               28.6.2012

               DA

               Den Europæiske Unions Tidende

               L 168/37

         RÅDETS AFGØRELSE
   af 22. juni 2012
   om beskikkelse af en tysk suppleant til Regionsudvalget
   (2012/342/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den tyske regering, og
   ud fra følgende betragtninger:

               (1)

               Rådet vedtog den 22. december 2009 og den 18. januar 2010 afgørelse 2009/1014/EU (1) og 2010/29/EU (2) om beskikkelse af medlemmerne af og suppleanterne til Regionsudvalget for perioden 26. januar 2010 til den 25. januar 2015.

               (2)

               Der er blevet en plads ledig som suppleant til Regionsudvalget, efter at Manfred RICHTERs mandat er udløbet —

         VEDTAGET DENNE AFGØRELSE:
   Artikel 1
   Til Regionsudvalget beskikkes som suppleant for den resterende del af mandatperioden, dvs. indtil den 25. januar 2015:

               —

               Barbara HACKENSCHMIDT, Mitglied des Landtags Brandenburg.

         Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 22. juni 2012.

            På Rådets vegne

         M. VESTAGER

            Formand

      (1)  EUT L 348 af 29.12.2009, s. 22.

      (2)  EUT L 12 af 19.1.2010, s. 11